Document ID: 32002R0453

Κανονισμός (ΕΚ) αριθ. 453/2002 της Επιτροπής
της 13ης Μαρτίου 2002
για την προσαρμογή του κανονισμού (ΕΚ) αριθ. 2201/96 του Συμβουλίου, καθώς και των κανονισμών (ΕΚ) αριθ. 1799/2001, (ΕΚ) αριθ. 2125/95 και (ΕΚ) αριθ. 3223/94 του Συμβουλίου, όσον αφορά τους κωδικούς της συνδυασμένης ονοματολογίας ορισμένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979, περί διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 3290/94(2), και ιδίως το άρθρο 2 παράγραφος 1,
Εκτιμώντας τα ακόλουθα:
(1) Ο κανονισμός (ΕΚ) αριθ. 2031/2001 της Επιτροπής, της 6ης Αυγούστου 2001, για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο(3), έχει προβλέψει τροποποιήσεις της συνδυασμένης ονοματολογίας για ορισμένα οπωροκηπευτικά ή μεταποιημένα προϊόντα με βάση τα οπωροκηπευτικά.
(2) Πρέπει συνεπώς να προσαρμοστούν:
- ο πίνακας του άρθρου 1 παράγραφος 2 του κανονισμού (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά(4), όπως τροποποιήθηκε τελευταία από τον κανονισμό (ΕΚ) αριθ. 1239/2001(5),
- το άρθρο 1 του κανονισμού (ΕΚ) αριθ. 1799/2001 της Επιτροπής, της 12ης Σεπτεμβρίου 2001, για τον καθορισμό των προδιαγραφών ασφαλείας που εφαρμόζονται στα εσπεριδοειδή(6),
- το άρθρο 1 παράγραφοι 1 και 2 του κανονισμού (ΕΚ) αριθ. 2125/95 της Επιτροπής, της 6ης Σεπτεμβρίου 1995, για το άνοιγμα και τον τρόπο διαχείρισης των δασμολογικών ποσοστώσεων που εφαρμόζονται στις κονσέρβες μανιταριών(7), όπως τροποποιήθηκε τελευταία από τον κανονισμό (ΕΚ) αριθ. 2541/2001(8),
- ο πίνακας του παραρτήματος του κανονισμού (ΕΚ) αριθ. 3223/94 της Επιτροπής, της 21ης Δεκεμβρίου 1994, περί λεπτομερειών εφαρμογής του καθεστώτος κατά την εισαγωγή οπωροκηπευτικών(9), όπως τροποποιήθηκε τελευταία από τον κανονισμό (ΕΚ) αριθ. 807/2000(10).
(3) Οι ανωτέρω προσαρμογές πρέπει να εφαρμοστούν συγχρόνως με τον κανονισμό (ΕΚ) αριθ. 2031/2001.
(4) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της κοινής συνεδρίασης των επιτροπών διαχείρισης οπωροκηπευτικών και μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα του άρθρου 1 παράγραφος 2 του κανονισμού (ΕΚ) αριθ. 2201/96, το κείμενο: ΘΕΣΗ ΠΙΝΑΚΑ "
αντικαθίσταται από το ακόλουθο κείμενο: ΘΕΣΗ ΠΙΝΑΚΑ "
και το κείμενο: ΘΕΣΗ ΠΙΝΑΚΑ "
αντικαθίσταται από το ακόλουθο κείμενο: ΘΕΣΗ ΠΙΝΑΚΑ ".
Άρθρο 2
Στο άρθρο 1 του κανονισμού (ΕΚ) αριθ. 1799/2001, το κείμενο: "- λεμόνια, που υπάγονται στον κωδικό ΣΟ 0805 30 10"
αντικαθίσταται από το ακόλουθο κείμενο: "- λεμόνια (Citrus limon, Citrus limonum), που υπάγονται στον κωδικό ΣΟ 0805 50 10".
Άρθρο 3
Το άρθρο 1 του κανονισμού (ΕΚ) αριθ. 2125/95 αντικαθίσταται από το ακόλουθο κείμενο: "Άρθρο 1
1. Οι δασμολογικές ποσοστώσεις κονσερβών μανιταριών του είδους Agaricus που υπάγονται στους κωδικούς ΣΟ 0711 51 00, 2003 10 20 και 2003 10 30, και εμφαίνονται στο παράρτημα Ι, ανοίγονται σύμφωνα με τις λεπτομέρειες εφαρμογής που θεσπίζονται στον παρόντα κανονισμό.
2. Ο δασμός που εφαρμόζεται ανέρχεται σε 12 % ad valorem για τα προϊόντα που υπάγονται στον κωδικό ΣΟ 0711 51 00 (αύξων αριθμός 09.4062) και σε 23 % για τα προϊόντα που υπάγονται στους κωδικούς ΣΟ 2003 10 20 και 2003 10 30 (αύξων αριθμός 09.4063). Ωστόσο, ενιαίος δασμός 8,4 % εφαρμόζεται για τα προαναφερθέντα προϊόντα που κατάγονται από τη Βουλγαρία (αύξων αριθμός 09.4725) ή από τη Ρουμανία (αύξων αριθμός 09.4726).".
Άρθρο 4
Το παράρτημα του κανονισμού (ΕΚ) αριθ. 3223/94 αντικαθίσταται από τον ακόλουθο πίνακα:
"ΠΑΡΑΡΤΗΜΑ
Με την επιφύλαξη των κανόνων για την ερμηνεία της συνδυασμένης ονοματολογίας, η περιγραφή των εμπορευμάτων έχει μόνο ενδεικτική αξία. Το πεδίο εφαρμογής των πρόσθετων δασμών καθορίζεται, στο πλαίσιο του παρόντος παραρτήματος, από την εμβέλεια των κωδικών ΣΟ, όπως υφίσταται τη στιγμή της έκδοσης του παρόντος κανονισμού. Στην περίπτωση που, πριν από τον κωδικό ΣΟ υπάρχει "ex", το πεδίο εφαρμογής των πρόσθετων δασμών προσδιορίζεται τόσο από την εμβέλεια του κωδικού ΣΟ όσο και από την αντίστοιχη περίοδο εφαρμογής.
ΜΕΡΟΣ Α
ΘΕΣΗ ΠΙΝΑΚΑ
ΜΕΡΟΣ Β
ΘΕΣΗ ΠΙΝΑΚΑ "
Άρθρο 5
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 2002.

Labels: 3
17
6